**Prof. dr. Janez Žgajnar**

Prof. dr. Janez Žgajnar je kot kirurg zaposlen na Onkološkem inštitutu Ljubljana. Od leta 2007 do 2015 je bil njegov strokovni direktor. Je član izvršnega odbora Odseka za kirurgijo dojk pri Evropski zvezi zdravnikov specialistov v Bruslju. Doma je bil aktiven na Medicinski fakulteti Univerze v Ljubljani kot predavatelj več strokovnih predmetov. Večino raziskovalnega dela je opravil na področju raka dojk. Vodi raziskovalni program Javne agencije za raziskovalno dejavnost Republike Slovenije s področja onkološke genetike. Njegova bibliografija obsega več kot 66 člankov. Je avtor več poglavij v domačih in enem tujem učbeniku.